**UČNI SKLOP: MODERNA**

Tema: Oton Župančič, Žebljarska

**Nameni učenja**

Vsebina oz. cilji, ki jih obravnavamo v tem sklopu, so različno zahtevni:

* Z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

– Samostojno preberem pesem Otona Župančiča z naslovom *Žebljarska*.

* Pesem Žebljarska preberem čim bolj doživeto: s posebno govorico ponazorim razpoloženje v pesmi (interpretativno branje).
* Doživljam pesemske slike in se zavedam, kakšen vpliv imajo name (npr. na moje razpoloženje); svoje ugotovitve/vtise tudi utemeljim.
* Svoje razumevanje pesemskih slik pojasnim s svojimi besedami.
* Doživljam ritem pesmi, ga povezujem z besedilno stvarnostjo ter opazujem svoje čustvene odzive na menjavo ritma (npr. prepoznavam menjavanje ritma zaradi sprememb razpoloženja, doživljam razliko med hitrim in počasnim ritmom ipd.); svoje ugotovitve/vtise tudi utemeljim.
* Doživljam zvočnost pesmi (npr. zaznavam ponavljanje posameznih glasov, rimo in pomenska razmerja med rimanimi besedami ipd.) ter jo povezujem s podobami, ki tvorijo besedilno stvarnost; svoje ugotovitve/vtise tudi utemeljim.
* Doživljam likovno podobo pesmi (npr. razlike med verzi (v dolžini) in posebnosti likovne podobe svobodnega verza) ter ugotavljam povezanost likovne podobe s temo/sporočilnostjo pesmi; svoje ugotovitve/vtise tudi utemeljim.
* Prepoznam časovno in čustveno zaznamovane besede/besedne zveze v pesmi, jih razumem in razložim; svoje ugotovitve tudi utemeljim.

– Obnovim vsebino pesmi.

* Razumem razliko med lirsko in epsko pesmijo ter jo pojasnim ob obravnavani pesmi; svoje ugotovitve tudi utemeljim.
* Bistvene prvine iz pesmi *Žebljarska* znam ustrezno uporabiti pri interpretativnih in (po)ustvarjalnih odzivih na sprejeto književno besedilo. Svoje doživljanje, razumevanje in vrednotenje pesemskih besedil pokažem tudi s (po)ustvarjalnim tvorjenjem novih besedil (npr. tvorim krajše besedilo, v katerem posnemam slog pesmi ipd.)
* Povzamem sporočilnost pesmi in jo povežem z njenim slogom.

– Prepoznam snov in svoje mnenje utemeljim.

– Določim temo besedila.

– Predstavim slogovne značilnosti pesmi *Žebljarska* in svoje mnenje utemeljim s sklicevanjem na besedilo.

– V pesmi najdem pesniška sredstva in jih poimenujem, predstavim njihovo vlogo in presodim njihov učinek v pesmi (in sicer: primero, poosebitev/poosebljenje, poosebitev, ponavljanje, okrasni pridevek, rima, ritem, podobnoglasje, obrnjen besedni red/inverzija, nagovor, retorično/govorniško vprašanje ipd.).

– Vsebinske in slogovne značilnosti pesmi *Žebljarska* primerjam s še kakšno njegovo pesmijo; izpostavim podobnosti in razlike med njima.

– Poznam književnika Otona Župančiča in bistvene značilnosti njegovih del.

– Besedilo *Žebljarska* uvrstim v časovni okvir njegovega nastanka in utemeljim svojo izbiro.

– Predstavim temeljne značilnosti literarnozgodovinskega/književnega obdobja (tj. moderne) in predstavnike.

– Razumem in pravilno uporabljam literarnovedne izraze, ki sem jih spoznal/a pri obravnavi pesmi *Žebljarska*.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2396/index.html>, str. 421. |
| 2. Samostojno učenje  (poslušanje, branje besedila) | Nato poslušaj/preberi pesem z naslovom *Žebljarska* v i-učbeniku na povezavi <https://eucbeniki.sio.si/slo9/2396/index1.html> na str. 422. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane s pesmijo, in jih najdeš na povezavah  <https://eucbeniki.sio.si/slo9/2396/index1.html>,  <https://eucbeniki.sio.si/slo9/2396/index2.html>,  <https://eucbeniki.sio.si/slo9/2396/index3.html> in  <https://eucbeniki.sio.si/slo9/2396/index4.html>  na str. 422—425.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih sestavin te snovi (npr. v obliki miselnega vzorca, preglednice, po opornih točkah ipd.). Pomagaj si z besedilom na povezavi <https://eucbeniki.sio.si/slo9/2396/index5.html>, str. 426.  Nato povzetek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje doživljanja in razumevanja besedila) | 1. Napiši razmišljanje, v katerem primerjaš vsebinske in slogovne značilnosti dveh Župančičevih pesmi: *Žebljarske* in *Kroparjev*. Izpostavi podobnosti in razlike med njima.   Pomagaj si z namigi v 8. in 9. nalogi na povezavi  <https://eucbeniki.sio.si/slo9/2396/index7.html>  na str. 428.   1. Napiši poustvarjalno besedilo, in sicer pesem, v kateri boš pisal/a o svojem doživljanju šole, npr. v času pouka na daljavo, lahko pa tudi na splošno. Izpostavi pozitivne in negativne vidike te situacije in pri tem po Župančičevem zgledu uporabi tudi kakšno pesniško sredstvo.   Pomagaj si z namigi v 11. nalogi na povezavi <https://eucbeniki.sio.si/slo9/2396/index8.html> na str. 429.  Nato izdelek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 6. Končno preverjanje znanja | Reši naloge v razdelku Preverjanje znanja. |
| 7. Samovrednotenje in načrtovanje učenja za izboljšanje učnih dosežkov | Po obravnavi učne snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal/a in kako. Tudi ta dokument oddaj v spletno učno okolje, za katerega sta se dogovorila z učiteljem/učiteljico slovenščine. |